ಮುಂದಿನ ಜನ್ಮದಲ್ಲಿ ಪ್ರಭಾಸ್ ನನ್ನ ಮಗನಾಗಬೇಕು: ಹಿರಿಯ ನಟಿ ಜರೀನಾ ವಹಾಬ್

ಹಿರಿಯ ನಟಿ ಜರೀನಾ ವಹಾಬ್ (Zarina Wahab) ಅವರು ‘ದಿ ರಾಜಾ ಸಾಬ್’ (The Raja Saab) ಸಿನಿಮಾದಲ್ಲಿ ಬಣ್ಣ ಹಚ್ಚಿದ್ದಾರೆ. ಡಾರ್ಲಿಂಗ್ ಪ್ರಭಾಸ್‌ಗೆ (Prabhas) ತಾಯಿಯಾಗಿ ನಟಿಸಿದ್ದಾರೆ. ಇದೀಗ ಸಂದರ್ಶನವೊಂದರಲ್ಲಿ ಪ್ರಭಾಸ್ ಮುಂದಿನ ಜನ್ಮದಲ್ಲಿ ನನ್ನ ಮಗನಾಗಬೇಕು ಎಂದು ಹೇಳಿಕೆ ನೀಡಿದ್ದಾರೆ. ಇದನ್ನೂ ಓದಿ:ಮದುವೆ ವಿಚಾರದಲ್ಲಿ ನನ್ನಿಂದ ತಪ್ಪಾಗಿದೆ – ತಂದೆಯ ಬಳಿ ಕ್ಷಮೆ ಕೇಳಿದ ಗಾಯಕಿ ಪೃಥ್ವಿ ಭಟ್

ನಟಿ ಮಾತನಾಡಿ, ಪ್ರಭಾಸ್ ವೃತ್ತಿಪರತೆ ಮತ್ತು ಸೆಟ್‌ನಲ್ಲಿ ಅವರು ನಡೆದುಕೊಳ್ಳುತ್ತಿದ್ದ ರೀತಿಯ ಬಗ್ಗೆ ಶ್ಲಾಘಿಸಿದ್ದಾರೆ. ಪ್ರಭಾಸ್ ಅಂತವರು ಯಾರು ಇಲ್ಲ. ಅವರು ತುಂಬಾ ಒಳ್ಳೆಯವರು ಎಂದಿದ್ದಾರೆ. ಇದನ್ನೂ ಓದಿ:ಡಿವೋರ್ಸ್ ಆಗಿ 2 ತಿಂಗಳಲ್ಲಿ ಖ್ಯಾತ ಕಿರುತೆರೆ ನಟಿಯ ಮಾಜಿ ಪತಿ ವಿಧಿವಶ

ಮುಂದಿನ ಜನ್ಮದಲ್ಲಿ ನನಗೆ ಇಬ್ಬರೂ ಮಕ್ಕಳು ಜನಿಸಲಿ ಎಂದು ನಾನು ದೇವರಲ್ಲಿ ಕೇಳುತ್ತೇನೆ. ಅವರಲ್ಲಿ ಒಬ್ಬರು ಸೂರಜ್ ಆಗಿರಬೇಕು. ಇನ್ನೊಬ್ಬ ಪ್ರಭಾಸ್ ಆಗಿರಬೇಕು ಎಂದು ನಟನ ಬಗ್ಗೆ ಹೊಗಳಿ ನಟಿ ಜರೀನಾ ವಹಾಬ್ ಮಾತನಾಡಿದ್ದಾರೆ. ಶೂಟಿಂಗ್ ಇಲ್ಲದೇ ಇದ್ದರೆ ಅವರು ವ್ಯಾನಿಟಿ ವ್ಯಾನ್‌ಗೆ ಹೋಗುತ್ತಿರಲಿಲ್ಲ. ಸೆಟ್‌ನಲ್ಲಿ ಇರುವವರೊಂದಿಗೆ ಕುಳಿತು ಮಾತನಾಡುತ್ತಿದ್ದರು. ಸೆಟ್‌ನಲ್ಲಿ ಯಾರಾದರೂ ಹಸಿದಿದ್ದರೆ, ಪ್ರಭಾಸ್ ಮನೆಗೆ ಕರೆ ಮಾಡಿ ಸುಮಾರು 40-50 ಸದಸ್ಯರಿಗೆ ಆಗುವಷ್ಟು ಊಟ ತರಿಸುತ್ತಿದ್ದರು. ಸೆಟ್‌ನಲ್ಲಿರುವ ಎಲ್ಲರಿಗೂ ಸ್ವತಃ ಪ್ರಭಾಸ್ ಅವರೇ ಬಡಿಸುತ್ತಾರೆ. ಪ್ರಭಾಸ್ ಒಬ್ಬ ಆಹಾರಪ್ರಿಯ ಎಂದು ಜರೀನಾ ಹೇಳಿದ್ದಾರೆ. ಅವರ ಈ ಹೇಳಿಕೆ ಪ್ರಭಾಸ್‌ ಅಭಿಮಾನಿಗಳಿಗೆ ಖುಷಿ ಕೊಟ್ಟಿದೆ.

ಮಾರುತಿ ನಿರ್ದೇಶನದ ‘ದಿ ರಾಜಾ ಸಾಬ್’ ಚಿತ್ರದಲ್ಲಿ ಪ್ರಭಾಸ್ ಡಬಲ್ ರೋಲ್‌ನಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. ಅವರೊಂದಿಗೆ ನಿಧಿ ಅಗರ್ವಾಲ್ ಮತ್ತು ಮಾಳವಿಕಾ ಮೋಹನನ್ ಈ ಚಿತ್ರದಲ್ಲಿ ನಟಿಸಿದ್ದಾರೆ. ಈ ಚಿತ್ರದಲ್ಲಿ ತಾಯಿ ಪಾತ್ರವಾಗಿದ್ರೂ ಪವರ್‌ಫುಲ್ ರೋಲ್‌ಗೆ ಜರೀನಾ ವಹಾಬ್ ಜೀವ ತುಂಬಿದ್ದಾರೆ.

ಹಿರಿಯ ನಟಿ ಜರೀನಾಗೆ ಸೂರಜ್ ಪಾಂಚೋಲಿ ಎಂಬ ಮಗನಿದ್ದಾರೆ. ಅವರು ಕೂಡ ಬಾಲಿವುಡ್ ಸಿನಿಮಾಗಳಲ್ಲಿ ಲೀಡ್ ರೋಲ್‌ನಲ್ಲಿ ನಟಿಸುತ್ತಿದ್ದಾರೆ.